Francis Amasa Walker

Francis Amasa Walker (1840–1897) oli yhdysvaltalainen taloustieteilijä. Hän oli vuodesta 1869 Yhdysvaltojen tilastollisen toimiston johtaja, vuodesta 1873 professori Newhavenissa Yalen yliopistossa ja vuodesta 1881 Massachusetts Institute of Technologyn presidentti. Hänen merkittäviä teoksiaan ovat muun muassa The Wages Question (1876), Money (1878) ja Land and Its Rent (1883, suunnattu Henry Georgea vastaan). Oppikirjoillaan hän edisti kiinnostusta taloustieteen opintoihin Yhdysvalloissa. Hän edusti historiallis-realistista suuntausta.

Francis Amasa Walkerin isä oli taloustieteilijä ja poliitikko Amasa Walker.

Lähteet

Aiheesta muualla

Yhdysvaltalaiset taloustieteilijät
Vuonna 1840 syntyneet
Vuonna 1897 kuolleet
Massachusetts Institute of Technologyn rehtorit